Disse edderkoppene lever på bakken i skog, eller i huler. De bygger små, mattelignende nett på mørke og fuktige steder, for eksempel mellom løvstrø, inntil døde stokker og lignende. Hunnen bærer vanligvis eggene med seg i chelicerene inntil de klekker. Denne tropiske familien danner et økologisk motstykke til familien Linyphiidae i kaldere områder. I alle fall én art i slekten er parthenogenetisk. Denne arten kan finnes i tettheter på flere hundre individer per kvadratmeter i tropisk regnskog i Mellom-Amerika.